платимо под формата на работна заплата за отработено време или свършена работа, или под формата на печалба, получена от произведените стоки или предоставените услуги чрез пазарни сделки. Понятието „заплащане“ обхваща плащане в брой или в натура, облагаемо или не.
 Предпочитаният вариант е да се посочи „срещу заплащане или печалба“. Все пак, ако това е обосновано в даден национален контекст, може да се използва алтернативен текст, например „като платен служител или самостоятелно заето лице“, при условие че той описва същото понятие. Ако понятието „печалба“ е твърде трудно за превод, решението може да бъде задаването на повече от един въпрос. Като най-малко предпочитан вариант, ако на даден национален език е ясно, че целта е да се идентифицират работещите срещу възнаграждение, понятието „печалба“ може да бъде пропуснато и да се запази само понятието „срещу заплащане“.
 Държавите членки, в които блок W1 не обхваща всички видове работни места, и по-специално дребни дейности или непостоянна заетост и производството на селскостопански стоки, предназначени за продажба или бартер, могат да включат допълнителни въпроси относно тези конкретни видове работа.
 Блок W2:
 Следва да се счита, че трудът, полаган от лице, работещо в семейно предприятие, е без възнаграждение. Ако трудът за предприятие, собственост на член на семейството, е платен, то изходящият поток от блок W1 трябва да бъде „да“.
 Всяка държава членка може да избере дали първо да задава въпроси за неплатен труд, полаган от лицето като член на семейството, или въпроси относно отсъствието от работа. Ако първо се задава въпросът за неплатен труд, полаган от лицето като член на семейството, въпросът относно отсъствието от работа е задължителен само за отговорилите с „не“ на първия въпрос.
 За разлика от това, ако първо се задава въпросът относно отсъствието от работа, трябва да се проверява не само дали онези, които съобщават, че не са отсъствали от работа, през референтната седмица са работили като лица, работещи в семейно предприятие без възнаграждение, но също и дали онези, които съобщават, че са отсъствали от работа, са работили в такова качество през референтната седмица. Като изключение, въпросите от подмодула „Отсъствия от работа“ могат да бъдат задавани преди въпросите относно неплатен труд, полаган от лицето като член на семейството, ако това е уместно в даден национален контекст. В тази ситуация въпросът относно неплатен труд, полаган от лицето като член на семейството, ще бъде задаван само на класифицираните като „незаети лица“ в подмодула „Отсъствия от работа“.
 13.
 Диаграмата за подмодула „Отсъствия от работа“ и свързаните с нея бележки са определени, както следва:
 Бележки:
 Блок A1:
 „Родителски отпуск“ означава прекъсване на работа с цел отглеждане или полагане на грижи за малко дете. Той може да се взема както от майката, така и от бащата. Тази категория обхваща както лицата, които са в законен родителски отпуск (законен — ако е законоустановен, или предвиден в трудовия договор), така и самостоятелно заетите лица. В определени национални условия специалният отпуск за полагане на грижи за дете в ранна възраст („отпуск за полагане на грижи“) също може да се счита за родителски отпуск.
 Респондентът трябва да бъде заето лице (наето или самостоятелно заето